**Ministru kabineta sēdes protokollēmuma projekta**

 **"Par Ministru kabineta 2016. gada 8. novembra sēdes protokollēmumā (protokols Nr. 60. 60.§) "Informatīvais ziņojums "Par papildu finansējuma piešķiršanu praktiskās pētniecības projektu atbalstam"" 4. punktā dotā uzdevuma izpildi"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta sēdes protokollēmuma "Par Ministru kabineta 2016. gada 8. novembra sēdes protokollēmumā (protokols Nr. 60. 60.§) "Informatīvais ziņojums "Par papildu finansējuma piešķiršanu praktiskās pētniecības projektu atbalstam"" 4. punktā dotā uzdevuma izpildi" projektu, lai noteiktu ziņojuma par 1.1.1.1. pasākuma "Praktiskas ievirzes pētījumi" projektu atlases pirmās kārtas rezultātu analīzi un priekšlikumiem turpmāko atlases kārtu saturiskiem un procedurāliem uzlabojumiem sagatavošanas termiņu, ņemot vērā informatīvajā ziņojumā "Par papildu finansējuma piešķiršanu praktiskās pētniecības projektu atbalstam" sniegto informāciju par otrās atlases kārtas īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 8. novembrasēdes protokollēmuma (prot. Nr.60. 60.§) "Informatīvais ziņojums "Par papildu finansējuma piešķiršanu praktiskās pētniecības projektu atbalstam"" (turpmāk – protokollēmums) 4. punktā ministrijai tika uzdots pirms nākamās Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" (turpmāk – 1.1.1.1. pasākums) atlases kārtas izsludināšanas sagatavot ziņojumu ar pirmās kārtas atlases rezultātu analīzi un priekšlikumiem turpmāko atlases kārtu saturiskiem un procedurāliem uzlabojumiem, t.sk. iekļaujot informāciju par priekšlikumiem, kas radušies Viedās specializācijas stratēģijas monitoringa procesā un tematiskajās diskusijās. Ministru kabineta 2016. gada 8. novembrasēdes protokollēmuma 4. punktā ministrijai dotajam uzdevuma nav noteikts izpildes termiņš, atbilstoši Ministru kabineta kārtības ruļļa 243. punktam, kur noteikts, ka uzdevumu izpildes termiņš ir divi mēneši, ja nav noteikts cits termiņš, ministrijai dotā uzdevuma izpildes termiņš ir 2017. gada 9. janvāris. Šobrīd ministrija sadarbībā ar Centrālo finanšu un līgumu aģentūru (turpmāk – CFLA) turpina darbu ar 1.1.1.1. pasākuma pirmās kārtas atlasi: lēmumos par projektu iesniegumu apstiprināšanu ar nosacījumu ietverto nosacījumu izpildes pārbaude (uz doto brīdi turpinās vēl divu atlases ietvaros precizēto projektu iesniegumu izvērtēšana), projektu līgumu slēgšana, kā arī darbs ar rezultātu apstrīdējumiem, par kuru izskatīšanas termiņu Finanšu ministrija ir noteikusi marta beigas. Papildus vērtēšanā ir viens projekta iesniegums, kurā lēmums par noraidīšanu tika atcelts pārsūdzības ceļā.Ņemot vērā minēto, kā arī to, ka otrā atlases kārta plānota 2017. gada ceturtajā ceturksnī, ministrija lūdz pagarināt protokollēmuma 4. punktā dotā uzdevuma izpildes termiņu līdz 2017. gada 31. augustam. |
| 3. | Projekta izstrādē iesaistītās institūcijas | Ministrija. |
| 4. | Cita informācija | Nav. |

Anotācijas II, III, IV, V, VI sadaļa – projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada nepieciešamību izveidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

 Izglītības un zinātnes ministrs K. Šadurskis

Vizē:

Valsts sekretāre L. Lejiņa

06.02.2017.

E. Zača,

IZM eksperte

Tālr. 67047775, evija.zaca@izm.gov.lv